iraklixyz/georgian-wikipedia-cleaned huggingface dataset:
ბოლნისის მუნიციპალიტეტის გერბი

ბოლნისის მუნიციპალიტეტის გერბი — ბოლნისის მუნიციპალიტეტის სახელმწიფო სიმბოლო დროშასთან ერთად. მიღებულია ბოლნისის მუნიციპალიტეტის საკრებულოს მიერ.

აღწერილობა
გერბის ფარის მეწამულ ველზე მოთავსებულია ვერცხლის — წრეში ჩასმული ჰერალდიკური ("ბოლნური") ჯვარი.

გერბის ფარის ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით. გერბის ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე ასომთავრული შავით ჩაწერილია დევიზი — „ბოლნისი“.
ბოლნისის მუნიციპალიტეტის დროშა

ბოლნისის მუნიციპალიტეტის დროშა — ბოლნისის მუნიციპალიტეტის სახელმწიფო სიმბოლო გერბთან ერთად. მიღებულია ბოლნისის მუნიციპალიტეტის საკრებულოს მიერ.

აღწერილობა
ბოლნისის დროშის მეწამულ ველზე მოთავსებულია ვერცხლის წრეში ჩასმული ჰერალდიკური („ბოლნური“) ჯვარი, ზომით დროშის სიმაღლის 2/3. ბოლნისის დროშის პროპორცია არის 2:3.
თეთრიწყაროს მუნიციპალიტეტის დროშა

თეთრიწყაროს მუნიციპალიტეტის დროშა - თეთრიწყაროს მუნიციპალიტეტის სახელმწიფო სიმბოლო გერბთან ერთად. მიღებულია თეთრი წყაროს მუნიციპალიტეტის საკრებულოს მიერ.

აღწერილობა
თეთრი წყაროს დროშას 2 ნაწილად ლაჟვარდოვან და მეწამულ ველებად ირიბად, მარცხნიდან მარჯვნივ ყოფს ვერცხლის (თეთრი) ყაბიწი. თეთრი წყაროს დროშის პროპორცია არის 2:3.
თეთრიწყაროს მუნიციპალიტეტის გერბი

თეთრიწყაროს მუნიციპალიტეტის გერბი — თეთრიწყაროს მუნიციპალიტეტის სახელმწიფო სიმბოლო დროშასთან ერთად. მიღებულია თეთრი წყაროს მუნიციპალიტეტის საკრებულოს მიერ.

აღწერილობა
გერბის ფარი გაყოფილია ოთხ ნაწილად.
 ნაწილი — ლაჟვარდის ველზე გადაჯვარედინებული ოქროს მახვილი და ოქროს შურდული.
 ნაწილი — მეწამულ ველზე ვერცხლის ბაშელიერი, რომელზეც გამოსახულია მეწამული ჯვარი.
 ნაწილი — მეწამულ ველზე მარცხნიდან მარჯვნივ ტალღისებური, შემცირებული ვერცხლის ყაბიწი.
 ნაწილი — ლაჟვარდის ველზე ოქროს მშვილდ-ისარი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია კარიბჭით.

გერბის ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია დევიზი — „თეთრიწყარო“. მახვილი და შურდული მიანიშნებს დიდგორის ბრძოლაზე, ალამი — საბარათიანოს სადროშოზე, მშვილდისარი — სამშვილდეზე.
ბორჯომის მუნიციპალიტეტის გერბი

ბორჯომის მუნიციპალიტეტის გერბი — ბორჯომის მუნიციპალიტეტის სახელმწიფო სიმბოლო დროშასთან ერთად. მიღებულია ბორჯომის მუნიციპალიტეტის საკრებულოს მიერ.

აღწერილობა
გერბის ფარი გაყოფილია ოთხ ნაწილად.
პირველი ნაწილი — მეწამულ ველზე ვერცხლის ირემი.
მეორე ნაწილი — ლურჯ ველზე ვერცხლის წყარო.
მესამე ნაწილი — ვერცხლის ველზე სამი მწვანე ნაძვი, რომლის ზედა მარცხენა ნაძვი ნახევრადაა გამოსახული.
მეოთხე ნაწილი — მწვანე ველზე ვერცხლის სამი ნაძვი, რომლის მარჯვენა ზედა ნაძვი ნახევრადაა გამოსახული.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით.

გერბის ფარს ქვემოთ მოთავსებულია დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — „ბორჯომი“.
ბორჯომის მუნიციპალიტეტის დროშა

ბორჯომის მუნიციპალიტეტის დროშა - ბორჯომის მუნიციპალიტეტის სიმბოლო გერბთან ერთად. მიღებულია ბორჯომის მუნიციპალიტეტის საკრებულოს მიერ.

აღწერილობა
დროშა გაყოფილია ოთხ ნაწილად. და ნაწილში თეთრ ველზე თითო მწვანე ნაძვია გამოსახული, ხოლო და ნაწილში მწვანე ველზე თითო თეთრი ნაძვი. დროშის ცენტრში გამოსახულია ფარი, რომლის მეწამულ ველზე ვერცხლის ირემია მოთავსებული.

დროშის პროპორციაა 2:3.
აჭარის ავტონომიური რესპუბლიკის გერბი

აჭარის ავტონომიური რესპუბლიკის გერბი - აჭარის ავტონომიური რესპუბლიკის სახელმწიფო სიმბოლო აჭარის დროშასთან ერთად, რაც დადგენილია საქართველოს კონსტიტუციური კანონით „აჭარის ავტონომიური რესპუბლიკის სტატუსის შესახებ“. შემოღებულ იქნა 2008 წელს, აჭარის ავტონომიური რესპუბლიკის კონსტიტუციის მიღებასთან ერთად, ძალაშია 2008 წლის 4 აგვისტოდან.

აღწერილობა
თანახმად კონსტიტუციური კანონისა „აჭარის ავტონომიური რესპუბლიკის სტატუსის შესახებ“, აჭარის ავტონომიური რესპუბლიკის გერბი განისაზღვრება რესპუბლიკის კონსტიტუციით და მასში აუცილებლად უნად იყოს გათვალისწინებული საქართველოს სახელმწიფო გერბის ელემენტები. კონსტიტუციის თანახმად, გერბის გამოყენების წესი განისაზღვრება აჭარის ავტონომიური რესპუბლიკის კანონით.
მონაკო (საფეხბურთო კლუბი)

საფეხბურთო კლუბი მონაკო — მონაკოს საფეხბურთო კლუბი, დაარსდა 1924 წლის 23 აგვისტოს. მონაწილეობს საფრანგეთის ჩემპიონატში.

ჯილდოები
საფრანგეთის ჩემპიონი: 7
1960-1961, 1962-1963, 1977-1978, 1981-1982, 1996-1997, 1999-2000

საფრანგეთის თასის მფლობელი: 5
1960, 1963, 1980, 1985, 1992

საფრანგეთის სუპერთასის მფლობელი: 4
1961, 1985, 1997, 2000

საფრანგეთის ლიგის თასი: 1
2003
მონპელიე (საფეხბურთო კლუბი)

საფეხბურთო კლუბი „მონპელიე“ — საფრანგეთის საფეხბურთო კლუბი ქალაქ მონპელიედან, დაარსდა 1974 წელს ორი საფეხბურთო კლუბის შეერთებით. პროფესიონალური კლუბის სტატუსი მიიღო 1979 წელს. გამოდის საფრანგეთის უმაღლეს საფეხბურთო ჩემპიონატში.

მიღწევები
საფრანგეთის ჩემპიონი: 2011–2012
საფრანგეთის თასის მფლობელი: 1928–29, 1989–90
საფრანგეთის თასის ფინალისტი: 1930–31, 1993–94
საფრანგეთის ლიგის თასის მფლობელი: 1992
საფრანგეთის ლიგის თასის ფინალისტი: 1994, 2010–11
ლიგა 2-ის ჩემპიონი: 1945–1946, 1960–1961, 1986–1987
უეფა-ს ინტერტოტოს თასის მფლობელი: 1999
უეფა-ს ინტერტოტოს თასის ფინალისტი: 1997

კლუბის რეკორდსმენები
ჩატარებული მატჩები
ბომბარდირები
ენერგო-პრო ჯორჯია

ენერგო-პრო ჯორჯია — ელექტროენერგიის მწარმოებელი და დისტრიბუტორი კომპანია, რომელსაც სრულად ფლობს ჩეხური კომპანია -. კომპანია საქართველოში დაფუძნდა 2006 წლის 31 ივლისს, ხოლო საქართველოს ენერგოსექტორში პრაქტიკული საქმიანობა 2007 წლის 29 ივნისს დაიწყო.

ენერგო-პრო ჯორჯია საქართველოში მოქმედი უმსხვილესი ენერგოკომპანიაა აბონენტების რაოდენობის, ელექტროენერგიის გაყიდვების და მომსახურების არეალის მოცულობის გათვალისწინებით, რომელიც ახორციელებს ელ. ენერგიის წარმოებას და განაწილებას საკუთარი მომსახურების ტერიტორიაზე.

ენერგო-პრო ჯორჯია ფლობს და ამუშავებს შემდეგ ჰიდრიელექტროსადგურებს: ლაჯანურჰესი, რიონჰესი, გუმათჰესი, შაორჰესი, ძევრულაჰესი, აწჰესი, საცხენიჰესი, სიონჰესი, ზაჰესი, კინკიშაჰესი, ჩხორჰესი, ჩითახევჰესი, მარტყოფჰესი და ორთაჭალჰესი.

კომპანიის დისტრიბუციის არეალი საქართველოს ტერიტორიის 70 %-ზე მეტს მოიცავს.
გრან-კუიზინი

გრანდ-კუიზინი, ასევე ოტ-კუიზინი (ფრანგ. , ან , მაღალი კულინარია) იყო ფრანგული სამზარეულოს დამახასიათებელი თვისება, რაც გამოიხატებოდა დეტალურ მომზადების წესსა და სტილიზებულ წარმოდგენაში, მცირე და მრავალრიცხოვან ჯერზე მირთმეულ კერძებში, რომლებიც მომზადებული იყო მრავალრიცხოვანი და იერარქიული მზარეულების გუნდის მიერ ევროპის დიდ რესტორნებსა და სასტუმროებში.

 საუკუნის შეფმა და მწერალმა ლა ვარენმა აღნიშნა ცვლილება შუა საუკუნეების მომზადების წესიდან ახალ მსუბუქ კერძებზე და უფრო მოკრძალებულ წარმოდგენაზე. მომდევნო საუკუნეში ანტონენ კარემმა (დ. 1784) ასევე გამოსცა ნაშრომი კერძების მომზადებაზე, და მიუხედავად იმისა, რომ კერძების მისეული მომზადების წესი დღეს შესაძლოა ექსტრავაგანტური ჩანდეს, მან მნიშვნელოვნად გაამარტივა და კოდიფიცირება მოახდინა ადრეული, გაცილებით კომპლექსური სამზარეულოსი.

ჟორჟ-აუგუსტ ესკოფიე ცენტრალური ფიგურა გახდა ოტ-კუიზინის მოდერნიზებაში 1900-იან წლებში, რაც შემდგომში ცნობილი გახდა, როგორც "კუიზინ-კლასიკი" (კლასიკური სამზარეულო). 1960-იან წლები გამორჩეული გახდა "ნუველ კუიზინის" გამოჩენით, როდესაც შეფ-მზარეულებმა "ამბოხი" მოუწყვეს ესკოფიეს "ორთოდოქსულობასა" და კომპლექსურობას.

თუმცა ბოლო 20 წლის განმავლობაში შეფ-მზარეულებმა ნელ-ნელა ოტ-კუიზინის ადრეულ სტილზე დაბრუნება დაიწყეს, მიუხედავად იმისა, რომ მრავალი ახალი ტექნიკა კვლავაც ბატონობს.
ალიე (მდინარე)

ალიე — მდინარე საფრანგეთის ცენტრალურ ნაწილში. ალიე წარმოადგენს მდინარე ლუარას ერთ-ერთ უდიდეს შენაკადს. სათავე მდებარეობს სევენის დასავლეთ მთისწინეთში, მიედინება ცენტრალური მასივის ტერიტორიაზე ლოზერის დეპარტამენტში, ალაგ ღრმა ალაგ გაშლილ ხეობაში. წყალდიდობა ახასიათებს გაზაფხულსა და შემოდგომაზე. სანაოსნოა ქალაქ ისუარიდან. ჩამოუდის ქალაქებს ვიშისა და მულენს.
არდეშის დეპარტამენტი

არდეში — დეპარტამენტი საფრანგეთის დასავლეთ ნაწილში, რონა-ალპებში.

ისტორია
არდეში არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.

გეოგრაფია
არდეშის ფართობია 5529 კმ². 1999 წლის მონაცემებით დეპარტამენტის მოსახლეობა 286,023 ადამიანს შეადგენს და მას 76-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 52 ადამიანს.

აქ ყველაზე გავრცელებული ენაა ფრანგული. არდეშის მმართველია პასკალ ტერასი.
დმანისის მუნიციპალიტეტის გერბი

დმანისის მუნიციპალიტეტის გერბი — დმანისის მუნიციპალიტეტის სახელმწიფო სიმბოლო დროშასთან ერთად. მიღებულია დმანისის მუნიციპალიტეტის საკრებულოს მიერ.

აღწერილობა
გერბის ფარის მეწამულ ველზე ოქროს ლეოპარდი, რომელსაც უპყრია ოქროს შუბი ვერცხლის ბაშელიერით; ბაშელიერზე ტართან ახლოს გამოსახულია მეწამული ჯვარი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭე.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „დმანისი“.
დმანისის მუნიციპალიტეტის დროშა

დმანისის მუნიციპალიტეტის დროშა — დმანისის მუნიციპალიტეტის სახელმწიფო სიმბოლო გერბთან ერთად. მიღებულია დმანისის მუნიციპალიტეტის საკრებულოს მიერ.

აღწერილობა
დმანისის დროშის ველი გადაკვეთილია ორ არათანაბარ ნაწილად.

პირველი ნაწილი - მეწამულ ველზე ოქროს ლეოპარდი, რომელსც უპყრია ოქროს შუბი.
მეორე ნაწილი - ვერცხლის (თეთრ) ველზე მეწამული ჯვარი.

პირველ ნაწილს უჭირავს დროშის სიმაღლის 2/3. მეორე ნაწილს - დროშის სიმაღლის 1/3. დმანისის დროშის პროპორცია არის 2:3.
იუნესკოს მსოფლიო მემკვიდრეობის ძეგლები იტალიაში

2018 წლის მონაცემებით იტალიაში იუნესკოს მსოფლიო მემკვიდრეობის 54 ძეგლია.

სტატისტიკა
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1092 ძეგლია შეტანილი, მათ შორის 5 % იტალიის ძეგლებია.

მათ შორის:
50 კულტურული ობიექტი
4 ბუნების ძეგლი

ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

ობიექტების გეოგრაფიული მდებარეობა
თეოდორიხის მავზოლეუმი

თეოდორიხ დიდის მავზოლეუმი — მავზოლეუმი ქალაქ რავენის გარეუბანში. აშენებული ოსტგუთების მეფე თეოდორიხის მიერ. გუთების ხუროთმოძღვრების ერთადერთი გადარჩენილი ძეგლი და ერთადერთი ჩვენამდე მოღწეული ბარბაროსების მეფის აკლდამა.

1996 წელს მავზოლეუმი რავენის სხვა ადრექრისტიანულ ძეგლებთან ერთად შეიტანეს იუნესკოს მსოფლიო მემკვიდრეობის სიაში. ამჟამად აქვს მუზეუმის სტატუსი.
კლერმონ-ფერანი

კლერმონ-ფერანი — ქალაქი ოვერნის რეგიონში, ცენტრალურ საფრანგეთში. იგი არის ამ რეგიონის ადმინისტრაციული ცენტრი. მოსახლეობა – 140,700 (2006).

დაძმობილებული ქალაქები
სელფორდი, ინგლისი, დიდი ბრიტანეთი
რეგენსბურგი, გერმანია (1969 წლიდან)
გომელი, ბელარუსი
ოვიედო, ესპანეთი
ბრაგა, პორტუგალია
ნორმანი, დიდი ბრიტანეთი
ოიემი, გაბონი
პარიზის პანთეონი

პარიზის პანთეონი — შენობა პარიზის ლათინურ კვარტალში, საფრანგეთი. თავდაპირველად აიგო როგორც წმინდა ჟენევიევის სახელობის ეკლესია, თუმცა მრავალჯერადი ცვლილებების შემდეგ, ამჟამად, ის ცნობილი ადამიანების დაკრძალვის ადგილია.

შენობა ნეოკლასიციზმის ადრეული ნიმუშია. მისი ფასადი რომის პანთეონის მსგავსად არის შექმნილი. მეხუთე ოლქის მონტან სენ-ჟენევიევზე აგებული პანთეონი მთელ პარიზს გადაჰყურებს. მისი არქიტექტორის, ჟაკ-ჟერმენ სუფლოს ჩანაფიქრით შენობაში უნდა შერწყმულიყო გოტიკური კათედრალის სიმსუბუქე და სიდიადე კლასიკურ პრინციპებთან. სუფლო გარდაიცვალა თავისი ჩანაფიქრის განხორციელებამდე, ხოლო მისი გეგმა მთლიანად არასდროს შესრულებულა. მიუხედავად ამისა, ეს არის იმ დროის ერთ-ერთი უმნიშვნელოვანესი არქიტექტურული მიღწევა და პირველი დიდებული ნეოკლასიკური მონუმენტი.

პანთეონის ფრიზზე შემდეგი წარწერაა: „დიად ადამიანებს — მადლიერი მამული“ (ფრ. ).
პარიზის ობსერვატორია

პარიზის ობსერვატორია — ასტრონომიული ობსერვატორია პარიზში, საფრანგეთი. მისი ტელესკოპის დიამეტრი 38 სანტიმეტრია. დაფუძნდა 1667 წელს ლუი -ის ბრძანებით და ამჟამად მოქმედ ობსერვატორიათა შორის უძველესია. ამჟამად ასტრონომიული დაკვირვებები ხორციელდება მედონისა და ნანსის ფილიალებიდან, ხოლო პარიზში დამონტაჟებული სამი ინსტრუმენტი, რომლებიც მწყობრში საუკუნეში ჩადგა, ძირითადად ტურისტების მოზიდვის ფუნქციას ატარებს.
პარი სენ-ჟერმენი

პარი სენ-ჟერმენი — ფრანგული საფეხბურთო კლუბი ქალაქ პარიზიდან, დაარსდა 1970 წლის 12 აგვისტოს. ასპარეზობს საფრანგეთის ლიგა 1-ში. საფრანგეთის ცხრაგზის ჩემპიონი და რვაგზის ვიცე-ჩემპიონი, საფრანგეთის თასის ცამეტგზის, საფრანგეთის ლიგის თასის ცხრაგზის და საფრანგეთის სუპერთასის ცხრაგზის მფლობელი, უეფა-ს თასების მფლობელთა თასისა და უეფა-ს ინტერტოტოს თასის მფლობელი. ერთ-ერთი ყველაზე უფრო ძლიერი, ტიტულოვანი და პოპულარული გუნდი ფრანგული ფეხბურთის ისტორიაში.

მიღწევები
საფრანგეთის ლიგა 1
ჩემპიონი (14): 1985–86, 1993–94, 2012–13, 2013–14, 2014–15, 2015–16, 2017–18, 2018–19, 2019–20, 2021–22, .
გალა პლაციდიას მავზოლეუმი

გალა პლაციდიას მავზოლეუმი — ჯვარგუმბათოვანი შენობა, მდებარეობს იტალიის ქალაქ რავენაში, სან-ვიტალეს ეკლესიის მახლობლად.

მავზოლეუმი თარიღდება საუკუნის მეორე მეოთხედით. მისი მშენებლობა უკავშირდება რომის იმპერატორ თეოდოსიუს -ის ქალიშვილს გალა პლაციდიას სახელს. 1996 წელს მავზოლეუმი რავენის სხვა ღირსშესანიშნაობებთან ერთად შეიტანეს იუნესკოს მსოფლიო მემკვიდრეობის სიაში.
საფრანგეთის კანტონები

საფრანგეთის კანტონები არის ტერიტორიული ქვეგანყოფილებები საფრანგეთში. ამჟამად საფრანგეთში 4,032 კანტონია.

თითოეულ დეპარტამენტში კანტონების რიცხვდი სხვადასხვაა. მაგალითისთვის, ბელფორის ტერიტორია 15 კანტონი აქვს, როდესაც ნორდს - 79.

ისტორია
კანტონები შეიქმნა 1790 წელს, დეპარტამენტებთან ერთად. მაშინ ისინი უფრო მრავალრიცხოვანი იყო (40-60 თოთოეულ დეპარტამენტში). კანტონები დავდაპირველად, დაჯგუფებული იყო ოლქებში. 1800 წელს, ოლქების გაუქმების შემდეგ, ისინი დაჯგუფდნენ საფრანგეთის ოკრუგებში. კანტონების რიცხვი მკაცრად შემცირდა (30-50 ერთეული).
შატო დე მენარი

შატო დე მენარი — მარკიზა დე პომპადურის შატო ლუარაში, რომელიც მან 1760 წელს შეისყიდა იმ დროისთვის ასტრონომიულ ფასად — 1 მილიონ ლივრად მდიდარი სოვდაგარი გიიომ შარონის მემკვიდრეებისგან. შატო აგებულია 1646 წელს. სასახლის გასაფართოებლად პომპადურმა სამეფო არქიტექტორი ანჟ-ჟაკ გაბრიელი დაიქირავა. მეფის ფავორიტის გარდაცვალების შემდეგ შატო მემკვიდრეობით ერგო მის ძმას, რომლის დავალებით სასახლე განაახლა ჟაკ-ჟერმენ სუფლომ.
ბოსტონის ჩაის სმა

ბოსტონის ჩაის სმა — საუკუნის 70-იან წლებში ევროპული სახელმწიფოების ურთიერთშორისმა წინააღმდეგობამ მათი ორ, მტრულ ბანაკად დაჯგუფება გამოიწვია. ავსტრია, რუსეთი, საფრანგეთი და საქსონია დაუპირისპირდა ინგლისსა და პრუსიას. 1756 წელს მათ შორის ე.წ. შვიდწლიანი ომი (1756 - 1763) დაიწყო. საბრძოლო მოქმედებები სამ კონტინენტზე - ევროპაში, აზიასა და ამერიკაში გაიშალა. ინგლისსა და საფრანგეთს შორის საომარი მოქმედებები ძირითადად კოლონიებში - ამერიკასა და ინდოეთში იმართებოდა. ამერიკაში ინგლისმა დიდ წარმატებებს მიაღწია. საფრანგეთზე გამარჯვება, აქ მნიშვნელოვანწილად განაპირობა ჩრდილოეთ ამერიკის ინგლისური კოლონიების მხარდაჭერამ. შვიდწლიანი ომის შემდეგ ინგლისის მეფის ბრძანებით კოლონისტებს ალაგანების მთაგრეხილების დასავლეთით, დასახლება აეკრძალათ, ხოლო ინგლისის პარლამენტმა კოლონიებზე პირადად დააწესა გადასახადები. ამ გადასახადს საგერბო გამოსაღები ერქვა. კანონმა საგერბო გამოსაღების შესახებ ამერიკის მცხოვრები ყველა ადამიანის უფლებები შელახა, რადგან საგერბო გამოსაღებით იბეგრებოდა ყოველივე ის, რაც დაკავშირებული იყო ქაღალდთან: დაბადების და ქორწინების დოკუმენტები, სავაჭრო გარიგებები, მემკვიდრეობის დამადასტურებელი საბუთები, წიგნები, გაზეთის თითოეული ნომერიც კი. კოლონიის მცხოვრებლებმა წამოაყენეს პრიციპი „არავითარი გადასახადი წარმომადგენლების გარეშე“.

კოლონისტები გადასახადის ამკრეფ მოხელეებს კუპრით თხუპნიდნენ, ბუმბულს აყრიდნენ და გამაყრუებელი ბრახუნით დაატარებდნენ ქუჩებში, სანამ ისინი გადასახადების აკრეფაზე უარს არ იტყოდნენ. წინააღმდეგობა იმდენად ერთსულავანი იყო, რომ ინგლისის მთავრობამ გააუქმა საგერბო გადასახადები. ამ საქმეში დიდი როლი შეასრულა ინგლისის კოლონიების წარმომადგენლად ლონდონში გაგზავნილმა, სახელგანთქმულმა ამერიკელმა ბენჯამინ ფრანკლინმა. უშუალო გადასახადების შეწერა რომ ვერ მოახერხეს, ინგლისის პარლამენტმა სხვა გზას მიმართა - ბაჟები დააწესა. კოლონიებში შეტანილ საქონელზე მაღალი ბაჟები შემოიღეს. მაგრამ ბაჟის დაწესების ყველა ცდას კოლონისტები ბოიკოტით პასუხობდნენ, ინგლისურ საქონელს არ ყიდულობდნენ. მათ წამოაყენეს ლოზუნგი

ბოსტონში საბაჟო შენობის აგებასაც კი დიდი გართულება, ე.წ. „ბოსტონის ხოცვა-ჟლეტა“ მოჰყვა. ყველაფერი კი იმით დაიწყო რომ, საბაჟოს შენობასთან მოთამაშე ბიჭებმა ინგლისელ გუშაგებს თოვლის გუნდები ესროლეს. შეკრებილნი ბავშვებს აქეზებდნენ. ინგლისელმა ჯარისკაცებმა შეკრებილებს ტყვია დაუშინეს და რამდენიმე ადამიანი მოკლეს. საყოველთაო აჯანყების თავიდან ასაცილებლად, ინგლისის მთავრობამ ბოსტონში მომხადარ ამბავში თავისი ჯარისკაცები დაადანაშაულა და ჯარი ქალაქიდან გაიყვანა.

ინგლისელები იძულებულები გახდნენ ამერიკაში შეტანილ საქონელზე, ბაჟის აკრეფიდან ხელი აეღოთ, მხოლოდ ჩაიზე დატოვეს უმნიშვნელო ბაჟი, რათა კოლონისტებითვის ნათელი გაეხადათ, რომ ინგლისის მთავრობა ახალშენებში ბაჟის დაწესების უფლებას ინარჩუნებდა. ამერიკელებმა ჩაის შეძენაზე ბოიკოტი გამოაცხადეს. მაშინ დიდმა ბრიტანეთმა მხოლოდ ინგლისური „ვესტ-ინდოეთის“ კომპანია გაათავისუფლა ბაჟისგან. ამის საპასუხოდ 1773 წელს ინდიელებად გადაცმულმა ბოსტონელებმა, ვესტ-ინდოეთის კომპანიის ხომალდზე შეაღწიეს და ჩაის ყუთები ზღვაში გადაყარეს. ამ შემთხვევას ბოსტონის ჩაის სმა ეწოდა.

ბოსტონის ჩაის სმის შემდეგ ინგლისის ხელისუფლებამ გადაწყვიტა კოლონიები სამაგალითოდ დაესაჯა კოლონიებმა ინგლისის ამ პოლიტიკას დამოუკიდებლობისთვის ომის დაწყებით უპასუხეს.
შატო დე კურანსი

შატო დე კურანსი — ფრანგული შატო კურანსში, ესონაში, აგებული დაახლოებით 1630 წელს.

ისტორია
1552 წელს კომ კლოსიმ, მეფის ნოტარიუსმა და მდივანმა, ლაპიტის ოჯახისგან კურანსში მამული იყიდა, ფონტენბლოს ტყის დასავლეთის კიდესთან. მისმა მემკვიდრემ 1662 წელს ის გადასცა კლოდ გალარს, ასევე სამეფო მდივანს, რომელიც უეჭველად ამჟამინდელი სასახლის ამგები უნდა იყოს.

საწყისი სასახლის გეგმა ცნობილია ისრაელ ანრიეტისა და ისრაელ სილვესტრის 1650 წელს გაკეთებული ნახატებიდან. 1638 წელს ჩატარებულ ქონების აღწერაში აღნიშნულია მთავარი სახლის გარდა ოთხი სადგომი, სტამბა, ორი ხორბლის წისქვილი და ორი წყლის წისქვილი.

 საუკუნეში სახლი განაახლა ან-კათრინ გალარმა, ნიკოლა პოტიე დე ნოვიონის ქვრივმა, რომელმაც იმდროინდელი წესისამებრ გახსნა შიდა ეზო წინა კედლისა და შესასვლელის დანგრევით, რომელიც მას ფარავდა. მოგვიანებით მისმა შვილიშვილმა, ლეონტინ-ფილიპინ დე ნოვიონმა, და მის მეუღლემ, აიმარ დე ნიკოლეიმ, შატოს დამატებითი მოდერნიზება ჩაუტარეს (1775-77).

1830 წელს ნიკოლეის მემკვიდრეებმა გაასხვისეს სასახლე, რომელიც 1872 წელს ბარონმა სამუელ დე აბერმა შეისყიდა. არქიტექტორმა გაბრიელ-იპოლიტ დესტაიერმა მისთვის შატო ლუი -ის სტილში აღადგინა, რამაც ათ წელზე მეტი გასტანა. დესტაიერმა აგურის კედლებს ბათქაში მოაშორა, პავილიონების სახურავი აწია, ხოლო სახურავს თუთიის ორნამენტები გაუკეთა.

დიდი შიდა კიბე დაანგრიეს და ფონტენბლოს შთაგონების მონუმენტური რამპები ფასადს მიუსადაგეს. ახალი ფრთა აღმართეს ყოფილი სამზარეულოს ადგილას მთავარი საძინებლისთვის, რომელიც ძველ ფრთას გალერეით დაუკავშირდა. ამავე პერიოდში გაკეთებული ახალი მიშენებები 1976 წლის ხანძარმა გაანადგურა. პირველი მსოფლიო ომის პერიოდში კურანსი ჰოსპიტლის ფუნქციას ასრულებდა. მეორე მსოფლიო ომის პერიოდში ის ჯერ გერმანელებს ეჭირათ, შემდეგ კი ფელდ-მარშალ მონტგომერის, 1947-54 წლებში.
ბეზანსონი

ბეზანსონი — ქალაქი ფრანშ-კონტის რეგიონში, აღმოსავლეთ საფრანგეთში. იგი არის ამ რეგიონის ადმინისტრაციული ცენტრი. მოსახლეობა – 115 400 (2006).

დაძმობილებული ქალაქები
ტვერი (რუსეთი)
ფრაიბურგი (გერმანია)
კუოპიო (ფინეთი)
ჰადერსფილდი - კირკლესი (დიდი ბრიტანეთი)
ბალსკო-ბიალა (პოლონეთი)
შიოვშატელი (შვეიცარია)
ბისტრიცა (რუმინეთი)
პავია (იტალია)
ჰადერა (ისრაელი)
დოუროულა (ბურკინა-ფასო)
მანი (კოტ-დ’ივუარი)
შარლოტსვილი - ვირჯინია (აშშ)
გარდაბნის მუნიციპალიტეტის დროშა

გარდაბნის მუნიციპალიტეტის დროშა - გარდაბნის მუნიციპალიტეტის სახელმწიფო სიმბოლო გერბთან ერთად. მიღებულია გარდაბნის მუნიციპალიტეტის საკრებულოს მიერ.

აღწერილობა
გარდაბნის დროშის ველი გაყოფილია ვერტიკალურად ორ ნაწილად.

პირველი ნაწილი - მეწამული ველის ზედა მარჯვენა მხარეს გამოსახულია ვერცხლის ჯვარი.
მეორე ნაწილი - წარმოადგენს ვერცხლის ველს. დროშას კვეთს სამი ვერცხლ-მეწამული სარტყელი (დროშის სიმაღლიდან 1/4-ზე). მეწამულ ველზე სარტყელის ფერი ვერცხლისაა (თეთრი), ვერცხლის ველზე მეწამული, გარდაბნის დროშის პროპორცია არის 2:3.
გარდაბნის მუნიციპალიტეტის გერბი

გარდაბნის მუნიციპალიტეტის გერბი — გარდაბნის მუნიციპალიტეტის სახელმწიფო სიმბოლო დროშასთან ერთად. მიღებულია გარდაბნის მუნიციპალიტეტის საკრებულოს მიერ.

აღწერილობა
გერბის ფარი გაყოფილია ორ ნაწილად.
პირველი ნაწილი — მეწამული ველის თავში ვერცხლის ჯვარი.
მეორე ნაწილი — წარმოადგენს ვერცხლის ველს. გერბის ფარს მარცხნიდან მარჯვნივ ტალღისებურად კვეთს სამი მეწამულ-ვერცხლი ყაბიწი. ვერცხლის ველზე ყაბიწის ფერი მეწამულია, მეწამულ ველზე ვერცხლი.

გერბის ფარის ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით.

გერბის ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „გარდაბანი“.
ლაგოდეხის მუნიციპალიტეტის გერბი

ლაგოდეხის მუნიციპალიტეტის გერბი — ლაგოდეხის მუნიციპალიტეტის სახელმწიფო სიმბოლო დროშასთან ერთად. მიღებულია ლაგოდეხის მუნიციპალიტეტის საკრებულოს მიერ.

აღწერილობა
გერბის ფარი ქონგურისებურადაა გაყოფილი ორ ნაწილად.
 ნაწილში — ვერცხლის ველზე მეწამულით მოთავსებულია თამარ მეფის ხელრთვა.
 ნაწილი — მწვანე ველზე ვერცხლის ირემი შემართული ფეხით.

პირველ ნაწილს უჭირავს ფარის 2/3, მეორე ნაწილს კი - 1/3.

გერბის ფარის ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით.

გერბის ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ლაგოდეხი“.

გერბის შესახებ
გერბში მთავარი „ფერების“ — ვერცხლისა და მწვანის გამოყენებას ისტორიული საფუძველი გააჩნია და ეყრდნობა - საუკუნეების ისტორიულ დოკუმენტებს. ძირითად წყაროს კი წარმოადგენს ვახუშტი ბატონიშვილის მიერ შექმნილი გერბები. გერბის ფარზე მოთავსებული თამარის ხელრთვა ლაგოდეხის ისტორიული ტერიტორიაზე სამეფო დომენის გადმომცემის, ხოლო ირემი ვაჟკაცური კეთილშობილების, ბოროტების წინააღმდეგ ბრძოლის განსახიერებას და ესთეტიკურ ძალდაუტანლობას გადმოსცემს, აგრეთვე იგი სიმბოლურად ლაგოდეხის მდიდარ ბუნებას (ლაგოდეხის ნაკრძალს) გადმოსცემს. გერბის ფარს ზემოთ მოთავსებული სამკოშკიანი ქონგურიანი (ციხე-სიმაგრის ფორმის) საქალაქო ვერცხლის გვირგვინი, ნახევრად ღია კარიბჭით და ფარს ქვემოთ მოთავსებული დევიზი „ლაგოდეხი“, მუნიციპალიტეტის სტატუსისა და კუთვნილების აღმნიშვნელ დამატებით საიდენტიფიკაციო საშუალებას წარმოადგენს.
ლაგოდეხის მუნიციპალიტეტის დროშა

ლაგოდეხის მუნიციპალიტეტის დროშა — ლაგოდეხის მუნიციპალიტეტის სახელმწიფო სიმბოლო გერბთან ერთად. მიღებულია ლაგოდეხის მუნიციპალიტეტის საკრებულოს მიერ.

აღწერილობა
ლაგოდეხის დროშა ჰორიზონტალურადაა გაყოფილი ორ ნაწილად.

პირველი ნაწილი - ვერცხლის თეთრ ველზე მეწამულით მოთავსებულია თამარ მეფის ხელრთვა.
მეორე ნაწილი წარმოადგენს მწვანე ველს.

პირველ ნაწილს უჭირავს 2/3, მეორე ნაწილს 1/3. ლაგოდეხის დროშის პროპორცია არის 2:3.
კონსერჟერია

კონსერჟერია , ყოფილი სამეფო სასახლე და საპყრობილე პარიზში, საფრანგეთი. მდებარეობს კუნძული სიტეს დასავლეთ ნაწილში, პარიზის ღვთისმშობლის ტაძართან. ნაწილია პალე დე ჟუსტისის (იუსტიციის სასახლე) უფრო ვრცელი კომპლექსის, რომელიც ამჟამადაც სასამართლოს დანიშნულებას ასრულებს. საფრანგეთის რევოლუციის პერიოდში ასობით ტუსაღი კონსერჟერიიდან გილიოტინაზე დასაჯეს სიკვდილით პარიზის რამდენიმე მოედანზე.
მონპელიე

მონპელიე — ქალაქი სამხრეთ საფრანგეთში. 2006 წლის მონაცემებით ქალაქის მოსახლეობა შეადგენს 251 634 ადამიანს, საშუალოდ ქალაქში მცხოვრებთა სიმჭიდროვე შეადგენს 4424 ადამიანს კმ²-ზე. დასახლებული პუნქტის ფართობია 56,88 კმ². მონპელიე 750 კილომეტრითაა დაცილებული ქვეყნის დედაქალაქ პარიზს. მონპელიე არის ლანგედოკი-რუსილონის რეგიონის და ეროს დეპარტამენტის ადმინისტრაციული ცენტრი. ქალაქი გაშენებულია ხმელთაშუა ზღვის სანაპიროსთან, მდინარე ლეზის ნაპირებზე, ლიონის ყურის მახლობლად.

ისტორია
მონპელიე აღმოცენდა საუკუნეში. - საუკუნეებში დიდი ეკონომიკური და სავაჭრო ცენტრი იყო. 1204 წლიდან მოიპოვა საქალაქო თვითმმართველობა. ამავე წლიდან შედიოდა არაგონის სამეფოს, ხოლო 1246 წლიდან მალიორკის სამეფოს შემადგენლობაში. სახელი გაითქვა თავისი სამედიცინო სკოლით. 1289 წელს აქ დაარსდა უნივერსიტეტი. 1349 წელს შეუერთდა საფრანგეთის სამეფო დომენს. რელიგიური ომების დროს წარმოადგენდა ჰუგენოტების საყრდენს. საუკუნეში გახდა ლანგედოკის პროვინციის ადმინისტრაციული ცენტრი, ხოლო საუკუნის ბოლოდან ერის დეპარტამენტის ადმინისტრაციული ცენტრი.

დაძმობილებული ქალაქები
ლეიკვუდი, აშშ, 1918 წლიდან
ლუისვილი, აშშ, 1955 წლიდან
ჰაიდელბერგი, გერმანია, 1961 წლიდან
ბარსელონა, ესპანეთი 1963 წლიდან
ჩენდუ, ჩინეთი, 1981 წლიდან
ტიბერია, ისრაელი, 1983 წლიდან
ფესი, მაროკო, 2003 წლიდან
რიო-დე-ჟანეირო, ბრაზილია 2008 წლიდან
კანი (ნორმანდია)

კანი, კაენი — ქალაქი ჩრდილოეთ საფრანგეთში. 2006 წლის მონაცემებით ქალაქის შეადგენს 110 399 ადამიანს, საშუალოდ ქალაქში მცხოვრებთა სიმჭიდროვე შეადგენს 4,296 ადამიანს კმ²-ზე. დასახლებული პუნქტის ფართობია 25.70 კმ². კანი 197 კილომეტრითაა დაცილებული ქვეყნის დედაქალაქ პარიზს. ქალაქში მიედინება მდინარე ორნე, დასახლებული პუნქტის გაშენებულია ლა-მანშის სრუტის სიახლოვეს. ამ ტერიტორიაზე მეორე მსოფლიო ომში, მნიშვნელოვანი ბრძოლები იმართებოდა, მათგან აღსანიშნავია 1944 წლის კანის ბრძოლა. კანი არის ქვემო ნორმანდიის რეგიონის და კალვადოსის დეპარტამენტის ადმინისტრაციული ცენტრი.

დაძმობილებული ქალაქები